
E MOLESTER DI CARETERANAN DEN MAL ESTADO 


TIN ATENCION Y PRIORIDAD DI GOBIERNO 


Den Prespuesto 2023 tin fondo aloca pa drecha camindanan 


Careteranan di Aruba ta den mal condicion esaki no ta un 
secreto, Prome Minister Evelyn Wever - Croes durante 
Conferencia di Prensa, a amplia riba e situacion di camindanan 
den mal condicion. Ademas a indica con gobierno lo bay atende 
cu e necesidad aki cuminsando e aña aki y añanan venidero. 


Pakico nos camindanan ta den mal condicion? 

Un di e motibonan pa cual e camindanan ta den mal estado ta 
pasobra durante dos aña, no a inverti den drecha camindanan 
na Aruba. Premier Wever - Croes a splica cu na momento cu 
pandemia a bati na nos porta, na 2020 tabatin un poco fondo 
cu por a uza, pero na 2021 y 2022 no por a aloca fondo pa 
asfalt. Mester a aloca e fondonan aki pa salba bida di hende, 
atende cu e pandemia, atende cu e crisis y placa a bay pa 
yuda esnan cu tabatin mester di ayudo. Den corto bisa bisa, e 
prioridad a bay na e ser humano y no na asfalta. 

Ademas, a tuma nota cu cambio climatologico ta hungando 
un rol mas y mas grandi na Aruba. ta mira cu e temperatura 
di e awa y henter mundo ta aumentando cual at pone cu tin 
mas yobida. Aruba no ta haya hopi molester di horcan pero 
yobida si a bira hopi mas frecuente. Door cu yobida a bira mas 
frecuente y mas fuerte, e tin su impacto riba e camindanan. 
Esaki ta haci cu e ciclo di bida di e caminda ta bira mas cortico 
y mester mantene y dreche mas lihe. 

Tambe a mira cu den e ultimo añanan prome cu pandemia, 
falta di fondo pa mantencion a haci cu e camindanan existente 
a bay atras. No tabata haci mantencion preventivo pasobra 
mayoria fondo tabata bay pa traha caminda nobo. Prome 
Minister Wever - Croes a splica cu na aña 2017 te cu aña 
2020, mas o menos 5 miyon florin tabata bay pa asfalt cada 
aña. 70% di e suma tabata pa caminda nobo y 30% tabata bay 
na mantencion di caminda. Pero ya na aña 2021 y 2022 no por 
a aloca ningun fondo. 


Parlamento a aproba presupuesto cu fondo pa drecha 
careteranan 

Pa aña 2023 Parlamento a caba di pasa e presupuesto 
caminda cu a aproba mas o menos 1.6 miyon pa cumpli 
cu e necesidad cu tin pa drecha careteranan. Mirando cu e 
costonan a aumenta, a percura pa aloca 2 miyon florin cual 


nr ea 


infrastructura ta buscando di tur forma pa yega na fondonan 
adicional pa por aloca y drecha e camindanan cu ta den mal 
estado y te cu ainda a logra un fondo adicional di 4 miyon florin 
cu lo wordo inverti e aña aki na mantencion di caminda, caminda 
nobo y na scolnan paso tin algun speelplaats cu tambe mester 
di atencion urgente. Prome Minister Wever - Croes ta splica cu 
unabes logra aloca e 4 miyon adicional, lo presenta esaki na 
Parlamento na momento cu bin cu e presupuesto supletorio. 


Plan pa termino largo 

Segun Premier Wever - Croes a indica, ta trahando riba un plan 
di termino largo (meerjarenplan) cu ta encera inventarisacion 
di e necesidadnan cu tin pa e camindanan na Aruba y cuanto 
placa ta bay tin mester pa trece tur bek den bon condicion, y 
asfalta unda cu tin mester. 


Lo dividi e plan aki den 10 aña como cu hopi placa ta necesario 
pa realisa esaki, pero lo cuminsa cu camindanan cu mester 
wordo drecha mas urgente prome. E urgencia ta wordo defini 
a baste di un lista di criteria cu DOW ta aplica. E plan lo keda 
cla fin di e kwartaal aki, maart 2023 y unabes cu e ta cla lo bay 
mira con por yega na financia esaki, considerando cu ta papia 
di bastante miyon florin. Ora cu e plan ta cla lo presenta esaki 
na comunidad y percura cu comunidad ta bon informa di esaki, 
Prome Minister a termina bisando. 

Premier Evelyn Wever - Croes: 


PRONTO E FACULTAD SISSTEM LO TIN SU 
PROPIO EDIFICIO 


Creando un centro di ciencia, tecnologia, ingenieria y matematica pa Aruba 


E siman aki a tuma luga e traspaso di edificio Maria Convent 
y inicio oficial di e trabounan di construccion di e facultad 
SISSTEM. Ya desde 2019 Universidad di Aruba a inicia cu e 
facultad nobo aki sinembargo nan no tabatin nan propio edificio, 
awor pronto esaki lo bira realidad. Gabinete Wever - Croes cu 
a sa di haci innovacion y sostenibilidad un di e prioridadnan di 
gobierno ta sumamente orguyoso di e logro aki di por tabata 
presente na e traspaso. 


E proyecto ta wordo financia completamente pa Union Europeo 
y bou di e maneho di UNDP a otorga esaki na e contratista Albo. 
E trabou lo tin un duracion di 1 aña prome cu e keda cla. Ta trata 
di e edificio unda cu antes tabata Departamento di Cultura, 
tambe tabatin Buitenlandse Betrekkingen y Parlamento tambe 
tabata ubica un tempo den e aula eynan, Prome Minister a 
splica. Ful e edificio lo wordo remodela pa asina por ubica 
tur studiante di e facultad di SISSTEM. Aña pasa SISSTEM 
tabatin su prome graduado di Bachelor y aworaki e programa 
di Master a cuminsa. SISSTEM ta nifica Small Island Solutions 
for STEM cual ta ciencia, tecnologia, ingenieria y matematica. 
Pues e ta e facultad na Universidad di Aruba cu ta ofrece e 
materianan mas tecnico na studiantenan. 


Prome Minister Wever - Croes, a expresa cu a tuma nota cu 
tin hopi interes den e estudio aki pa studiantenan local y esnan 
cu ta bin di afo pa studia. Locual cu kier crea ta un centro di 
ciencia, tecnologia, ingenieria y matematica pa Aruba y cu por 
exporta conocimento pa exterior. 


Finalisando. Prome Minister a expresa cu Gobierno di Aruba 
ta gradici Universidad di Aruba cu a haci esaki posibel hunto 
cu UNDP, Union Europeo y Monumentenfonds. Ta gradici tur 
coleganan Minister cu a traha duro tambe pa haci esaki un 
exito. 

Prome Minister Evelyn Wever-Croes: 


PROME MINISTER TA GRADICI TUR ESNAN CU 
A HACI BIHITA REAL UNO EXITOSO 


Famia Real a bay cu recuerdonan hopi bunita di Aruba 


Un di e topiconan di Prome Minister Evelyn Wever Croes 
durante conferencia di Prensa dialuna 6 di februari ta e bishita 
di Famia Real, Rey Willem Alexander, Reina Maxima y Prinses 
Amalia. Un bishita historico, como cu pa prome biaha Prinses 
Amaila ta bishita nos isla. Prome Mandatario a gradici un y tur 
cu a haci e bishita Real uno exitoso. 

S.E. Gobernador di Aruba Alfonso Boekhoudt a institui un 
comision encarga cu organisacion di e bishita cu a haci un 
sublime trabou. Tras di cada miembro di comision tabatin un 
ekipo grandi di mas persona cu a haci esaki un exito y sin 
lubida riba tur esunnan cu a prepara pa ricibi e famia Real. 


Na momento cu famia Real a yega dilanti Cas Ceremonial di 
Gobernador na Wilhelmina Park, por a mira tur e muchanan 
cu a bin di tempran for di diferente scol pa ricibi nan. Famia 
Real a haya un caluroso bon bini. Tabatin casi 4 mil alumno di 
scolnan basico presente pa saluda nan y hasta algun di nan 
por a duna nan un man. E bunita tabata di mira e muchanan cu 
e banderanan di Aruba y Hulanda. 


Tambe, famia Real a atende cu e parti politico, unda nan tabata 
den Parlamento y despues tambe den Conseho di Minister. 
Durante e ecuentro a trece dilanti e vision di Gobierno di Aruba, 
vision di nos pais y tambe e retonan cu Aruba tin su dilanti. 
“Intencion di un bishita Real no ta pa nan weita cosnan bunita 
so pero pa mira e realidad. E realidad ta hopi importante pa 
papia di dje”, Prome Minister a enfatisa. 


E parti merdia di e prome dia di bishita Real, a bishita Filomena 
College. Famia Real a disfruta di un presentacion enormemente 
bunita y impactante. Despues a cana den cayanan di San 
Nicolas pa mira e muralnan y tambe un bunita presentacion 
na Nicolaas Store. E di dos dia famia Real a bishita Parke 
Arikok den cual nan por a goza di naturaleza y a oportunidad 
pa papia cu e park rangers. Despues nan a bishta Royal Aruba 
Alone pa nan mes por a experencia e proceso cu ta aplica 
eynan. Famia Real tabata tambe na Universidad di Aruba unda 
por a intercambia cu studiantenan. Despues tabatin un bishita 
na Compleho Deportivo Frans Figaroa y eynan por a mira 
cu e Prinses a goza hopi cu tur e hobennan y e muchanan 
cu tabata eynan. Reina Maxima a bishita plantacion di famia 
Koolman y mira eynan con pa medio di Microcredito por yuda 
famianan desaroya nan plantacion cu ta un pasion tambe 
di Reina Maxima. Parti anochi a clausura cu un tremendo 
presentacion na Plaza Padu cu presentacionnan artistico, 
ekiponan di deporte, Scouting Aruba y a finalisa e anochi cu 
Bon Bini Festival na Fort Zoutman. Famia Real por a mira un 


poco di kico Bon Bini Festival ta encera. Un anochi cu e cera 
cu broche de oro. 


Na salida diaranson mainta, Famia Real a pidi Prome Minister 
pa gradici henter Aruba pa e bunita forma con a organisa tur 
cos, pero specialmente pa e caluroso Bon Bini cu nan a sinti 
tur caminda for di e muchanan di mas chikito te na e hendenan 
di mas grandi. 


“Mi ta sigur cu famia Real ta bay cu recuerdonan hopi hopi 
bunita den nan curason. Mi ta felicita Aruba pa e bon bini 
caloroso na nos Famia Real y pa tur e bunita presentacionnan. 
Mi ta gradici tur esunnan cu a haci e bishita di Rey Willem 
Alexander, Reina Maxima y Prinses Amalia uno placentero, 
inolvidabel y exitoso”, Prome Minister a expresa. 

2023 aña DI 


UNION VOM, Y POSITIVISMO 
VN 

Á TAS 
TUR PERMISO 


NOBO DI TRANSPORTE PUBLICO PA UN 
PERIODO DI 6 LUNA 


aT 


Universidad di Aruba recientemente a conduci un estudio 
riba e capacidad di carga di permiso di transporte publico. E 
estudio a enfoca riba determina e cantidad actual di permiso 
di transporte publico disponible den e mercado y a ser conduci 
door di entrevista diferente stakeholder den e industria, manera 
chauffeur y usuario local y turista. E resultado di e estudio lo 
ser usa pa Ministerio di Transporte pa desaroya un maneho 
nacional integral di transporte publico. 


Den maart 2022, Conseho di Minister a aproba un moratorium 
pa limita e cantidad di permiso di transporte publico nobo 
emiti, incluyendo esakinan pa taxi, bus, vehiculo di turismo, 
transporte incontrola, auto di huur y motocicleta di huur. E 
cantidad maximo di permiso a ser ahusta y a bira efectivo riba 
1 di maart 2022 y lo a keda na vigor pa un aña. E ultimo maximo 
(moratorium) tabata basa riba data for di 27 di september 2017 
y a termina 26 september 2019. 


Recientemente, Conseho di Minister a aproba un proposicion 
di Minister di Transporte sr. Ursell Arends, pa extende e 
moratorium, cual ta aplica solamente na peticion di permiso 
nobo y ta exclui renovacion di permiso existente of traspaso di 
permiso segun reglanan y maneho vigente. E “capping” di tur 
licencia di transporte tambe lo wordo extendi cu 6 luna. 


E resultado di e estudio cu data concreto lo yuda establece un 
miho maneho pa transporte publico. E estudio di Universidad 
di Aruba ta brinda un bista integral di e industria di transporte 
publico, permitiendo pa Ministerio di Transporte tuma decision 
informa y desaroya un plan sostenibel pa futuro. Door di limita 
e cantidad di permiso di transporte publico nobo, gobierno ta 
bai maneha e crecemento di e industria y asegura su exito 
continuo. 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 


mester cambia e 


manera di anda cu bo Sl, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY, ARUPRO 5 ECOTECH FREEZONE 5 
ER | 


GLASS ROMAR TRADING „ SHI BREWEI PALMER. " ARUBA HEATHOT SAUCES | 
I e) J 
CARTON/PAPEL ECOTECH FREEZONE ICR SERVICES _ 


GREEN WASTE/PALLET i 
BLANCO i JOHNSONS y 


VEHICULO, METAL, E-WASTE Esaki ta inclui productonan manera frigidaire, 
Y "WHITE GOODS" airco, computers, et 


AZETA DI MOTOR, FRETT SER 


Bo kier haci mas? 


a aa 
DUMP ILEGAL/MONDI PARKIETENBOS SERO TEISHI a QS RECICLA MINIMALISA PREVENI 


PROHIBI ( MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


tt 
pi 
e e 
Ministerio di Transporte, Integridad, 
Naturalesa y Asuntonon di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!“ 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 

iemaka Maduro 


MINISTER 


Danki tur cantante-, finalista-, musico-, organisadornan y e publico presente 


Un publico grandi a disfruta di Festival di Tumba | 


diasabra ultimo na unda a participa 12 cantante. 
Pa e final a scoge 5 finalista cualnan a competi 
cu e otro pa e titulo di Rey di Tumba 2023. E 
resultado como Rey di Tumba 2023, ta Chendell 
Beaumont cu su tumba “Ata Mi Aki”. Compositor 
ta Chendell Beaumont mes y areglista Raul Piar. 


E banda cu a acompaña ta Rincon Boyz/ 
Suona. Na 2do luga a resulta Gillianne Wester 
cu su tumba “Awa”. Compositor Ronwayne 
Kock y Areglista Denny Loefstop. E banda cu 
a acompaña ta Beyond. Na 3er luga a resulta 
Jerwin Hernandez cu su tumba “P'e Cos 'Ki Mi 
Ta Biba”. Compositor ta Chendell Beaumont y | 
areglista ta Raul Piar. E banda cu a acompafia 
ta Rincon Boyz/Suona. Best Costume a bay 
pa Jerwin Hernandez y e banda miho uniforma tabata Shine 
Music. 


Minister di Cultura ta felicita tur banda, participante, SMAC y 
tur esnan cu a yuda pa organisa un bunita y exitoso festival. 
Un biaha mas masha Pabien na tur finalista y na Chendell 
Beaumont nos Rey di Tumba 2023 y cu e tumba ganador “Ata 
Mi Aki” por resona den nos paradanan pa un y tur por gosa di 
dje. 

AÑA 2022 POSITIVO PA MANA Y 
2023 PROMETEDOR 


MANA-Museo Arqueologico Nacional Aruba ta hopi contento 
cu bishitantenan a haya nan caminda bek pa e museo. Pa dos 
aña, dor di COVID, e cantidad di bishitante a baha, pero den 
2022 ta constata un aumento. Aunke tabata tin trabounan di 
construccion andando riba tres edificio historico durante gran 
parti di aña pasa y mester a cambia e entrada temporario pa 
e edificio di glas na banda, hopi persona a bishita MANA den 
2022. E cantidad di turista di barco crusero cu ta bishitando 
nos isla atrobe ta haci un diferencia grandi den esaki. 


Tambe por a nota cu e interes local den nos herencia cultural 
keto bay tey. Den periodo di vakantie diferente camp,y otro 
grupo y hopi famia a disfruta di ratonan placentero na MANA. 
Programa vacacional pa muchanan den colaboracion cu Buki 
di Pret a resulta un exito rotundo. Artista internacional Sjoerd 
Maartens a ofrece algo nobo na ‘repeat guests’ cu su exposicion 
temporario ‘My neighbour has a petroglyph in her garden’. 
A organisa bishita guia pa diferente gruponan specifico y 
alumnonan di scol. Un cuaresalta tabata e projecto conhunto cu 
Stichting Monumenten Fonds Aruba (SMFA), “Buscando Boy”. 
Tambe MANA tabata cede na oktober 2022 pa e presentacion 
di KLM su di 103 cas miniatura den Delftsblauw. 


Fuera di e salanan di exposicion permanente di MANA, cu a 
ricibi 8000 bishitante, a ofrece publico otro forma y localidad 
pa haya informacion di nos antepasadonan, arkeologia di 
Aruba y di Caribe. E exposicion temporario Caribbean Ties a 
habri na maart 2022 na Klooster di Imeldhof na Noord pa 3 dia 
den siman te augustus 2022. Caribbean Ties a atrae banda di 
bishitantenan individual, diferente camps, scol y otro grupo na 
Noord. Hopi bishitante a disfruta di e actividadnan adicional cu 
a ofrece riba e dianan nacional 25 januari y 18 maart, cu tambe 
a habri Carribbean Ties y e salanan di exposicion na MANA. 
Celebracion di Afia di Rey, hunto cu Fundacion Kapel di Betafia, 
a atrae grandi y chikito masal na Klooster di Imeldahof. 


E ciclo di presentacion “Hoyanan di Arkeologia Subacuatico”, 
cu a ofrece den di dos parti di 2022, y e anochi publico tocante 
Cambio di Clima y Conocementonan Tradicional a atrae un 
publico entusiasma y interesa. E ultimo aki tabata parti di un 
workshop internacional riba Conocimento Tradicional y Cambio 
di Clima cu 40 participante fin di november 2022. A organisa 
un webinar tocante ‘Ancient DNA' cu arkeologo internacional 
cu informacionnan balioso pa futuro. 

December 2022 a lansa e “landing page” di MAMA cu ta: 
manaruba.org. Pronto lo lansa un website nobo pa asina 
MANA ta mas accesibel riba internet, danki na subsidio di 
Mondriaanfonds di Hulanda. Den 2023 MANA ta sigui ofrece 
publico informacion y educacion riba arkeologia di nos isla. Dia 
di Betico ultimo tabata hopi exitoso cu mas di 500 bishitante, 
kendenan a disfruta di un charla cu tema Oranjestad/Playa y 
di actividad pa famia 

MANA ta trahando duro pa por ofrece bishitantenan 
experiencianan nobo y unico den 2023 den cuadro di Proyecto 


Manteniendo Herencia Cultural Bibo den Tempo. Trabounan 
di mantencion ta den su ultimo fase y pronto lo cuminsa 
cu e preparacion di exposicionnan nobo y inovativo cu lo 
complementa e exposicion permanente di MANA. Den e di dos 
mitar di 2023 MANA ta spera di por inaugura e exposicionnan 
nobo cu ta dirigi riba contribucion di famia Ecury na Aruba 
y balornan den diferente epoca di Aruba su historia. Den e 
exposicionnan lo incorpora documentarionan cultural cu ta 
brinda un contexto mas amplio di e temanan indica. Mueblenan 
unico di famia Ecury a ser adkiri den 2022, danki na yudansa 
di UNOCA y Prins Berhard Cultuurfonds Caribisch Gebied. E 
mueblenan ta representativo pa un cierto estilo di bida den e 
decada 30 y 40 di siglo pasa. 


Pronto MANA lo ofrece publico un exposicion temporario nobo 
di e artista Arubano Olga van Bochove den e area designa 
pa arte contemporaneo den sala di exposicion permanente. E 
siguiente Dia di Himno y Bandera na maart tambe lo ofrece un 
programa atractivo pa publico. 

Sigui nos paginanan riba Facebook Museo Arqueologico 
Nacional Aruba y National Archaeological Museum Aruba 
pa keda informa di actividadnan pa publico. Pa pregunta of 
mas informacion por aserca MANA tambe na email: info@ 
manaruba.org 

Geoffrey Wever 


MINISTER 


Minister di Asuntonan Economico, Comunicacion y Desaroyo 
Sostenibel, mr. Geoffrey Wever, ta anuncia inicio di e segundo 
fase di e proyecto SISSTEM na januari 2023. E proyecto 
SISSTEM ta un facultad nobo na Universidad di Aruba pa 
Sciencia, Technologia, Ingenieria y Matematica cu ta wordo 
financia pa e Fondonan di Desaroyo Europeo. 


E prome fase di SISSTEM ta encera preparacion die curiculonan 
pa programanan riba nivel bachelor y master. Ambos curiculo 
a wordo traha door di e universidad renombra KU Leuven di 
Belgica y ta den implementacion caba na Universidad di Aruba. 


E segundo fase ta encera crea mas espacio fisico pa e facultad 
di SISSTEM na Universidad di Aruba. Fase dos di e proyecto 
tambe ta wordo financia door di 

door di Fondo di Desaroyo Europeo. Maria Convent, un 
monumento historico lo wordo renova y converti den e facultad 
di SISSTEM y oficinanan pa Universidad di Aruba. 


Ehecucion di e proyecto SISSTEM ta e resultado di un proceso 
pa haya fondonan europeo pa financiamento. Gobierno 
di Aruba a dicidi cu e fondonan aki lo wordo usa pa e area 
di educacion y specificamente pa establece e facultad di 
SISSTEM na Universidad di Aruba. Pa e motibo aki Gobierno 
di Aruba a prepara y entrega e proposicion pa crea e facultad 
nobo na e Comision Europeo cu a aproba 13 million Euro pa 
implementacion di ambos fase di e proyecto SISSTEM. 


E segundo fase, crea mas espacio fisico pa e facultad di 


p 

University of Aruba 


SISSTEM na Universidad di Aruba ta bou di management 
di United Nations Development Program miho conoci como 
UNDP. UNDP a haci e preparacionan necesario conforme nan 
reglanan y proceduranan y a realisa tambe e destaho publico 
pa renobacion di Maria Convent. 


Riba 13 di december UNDP y e contratista local Albo N.V. a 
firma e contract pa renobacion di Maria Convent. E trabounan 
di renovacion di Maria Convent lo dura aproximadamente 12 
luna. 


Gobierno di Aruba ta contento cu e projecto di SISSTEM y un 
bes mas ta gradici e Comision di Union Europeo pa e fondonan 
ricibi pa realisa e projecto importante aki. 


Un projecto cu un balor inmenso pa nos educacion y cu 
tambe ta facilita nos studiantenan local y den regio sigui nan 
estudionan na Aruba mes. Esaki sigur lo contribui tambe na e 
diversificacion di nos economia den e sector di “Economia di 
Conocemento” cual ta un di e sectornan prometedor den nos 
vision y maneho economico segun minister Geoffrey Wever cu 
como Territorial Authorizing Officer ta encarga cu e Fondonan 
di Desaroyo Europeo. 


Minister Geoffrey Wever kier gradici Universidad di Aruba 
y tur partnernan cu a haci e projecto aki un realidad pa nan 
esfuerzo, dedicacion y cooperacion y ta felicita ALBO N.V. y 
desea nan y Universidad di Aruba hopi exito cu e renobacion 
di Maria Convent. 

Minister Geoffrey Wever: 

Ea a desc | / 
Aruba ta un isla cu un cultura rico y un historia den agricultura. 
Aunke cu e industria aki no ta uno cu ta crece rapidamente, ta 
importante pa yuda e personanan cu tin e vision y e deseo di 
start un business den e ramo aki. E Agri Fund ta un iniciativa 
importante pa yuda e entrepreneurs y agripreneurs realisa nan 
soño y haci nan business un exito. 


Agri Fund ta un proyecto colectivo entre Minister Ursell Arends 
y su ministerio di naturalesa, conhunto cu Minister Geoffrey 
Wever y su ministerio di asuntonan economico y desaroyo 
sostenibel. Agri Fund ta establece un colaboracion entre 
gobierno di Aruba hunto cu Qredits Aruba, cual pronto lo bira 
un realidad! E meta ta pa yuda e personanan aki start nan 
business y haci nan mas competitivo den mercado. Ademas, 


e fundacion aki ta yuda stimula e industria agricultural y 
crea mas oportunidad pa e personanan di Aruba a traves di 
financiamento. 


Awe nos tabata tin e honor pa bon bini Su Mahestad na 
Koolman Family Farms pa presencia un ehempel positivo di 
e tipo aki di colaboracion pa stimula industria agricultural na 
Aruba. Koolman Family Farms ta un ehempel di un business 
cu a haya sosten di Qredits Aruba pa crece y bira exitoso. E 
inversion den e negoshi aki a resulta den producto di calidad, 
un miho bida pa e agricultornan y un impacto positivo riba e 
comunidad. 

Su Mahestad a demostra su aprecio pa e importancia di 
e industria agricultural y e iniciativa di Agri Fund pa yuda e 
personanan realisa nan soño. Nos ta gradici Su Mahestad pa 
su entusiasmo y compromiso pa cu e desaroyo di Aruba. 


"E Agri Fund ta un ehempel di loke por wordo logra pa medio 
di colaboracion entre gobierno y sector priva. E iniciativa aki ta 
mustra cu ta posibel pa yuda e entrepreneurs y agripreneurs 
realisa nan potencial y crea un futuro mas sigur pa e industria 
agricultural na Aruba", Geoffrey Wever ta comenta. 


Di parti Minister Geoffrey Wever y Minister Ursell Arends, 
ta gradici Su Mahestad Reina Maxima pa su entusiasmo y 
aprecio pa cu e Agri Fund. E ta un honor pa nos, y sigur pa 
famia Koolman, pa por a ricibi un bishita Real. 

MINISTER 


Dia 23 di januari ultimo, Minister Endy Croes hunto cu Prome 
Minister Evelyn Wever-Croes a ricibi bishita di un grupo 
di 34 studiante cu a realisa un biahe di estudio. Ta trata di 
studiantenan di aña 3 y 4 cu ta eherciendo e estudio di ley, 
“bestuurskunde” y “integrale veiligheidskunde” na Haagse 
Hogeschool na Hulanda. E studiantenan aki ta eherciendo nan 
Minor den relacion cu asuntonan di Reino. E bishita di e biahe 
aki na Aruba ta forma parti di e Minor Asuntonan di Reino 
(koninkrijkszaken). E proposito di esaki ta pa e studiantenan 
adkiri conocemento tocante e diferencia- y similaridadnan cu 
tin entre Hulanda y e parti Caribense di Reino Hulandes, pa 
asina nan tin un idea mas cla di loke ta pasando. 


Ta e intencion cu despues un cantidad di studiante lo eherce 
nan pasantia na un instancia na un di e islanan di Reino 
Hulandes. Den e Minor a pone enfasis riba e relacion entre 
e islanan di Reino Hulandes, Hulanda y Union Europeo. E 
studiantenan a haci Minister Endy Croes y Prome Minister 
Evelyn Wever-Croes diferente pregunta encuanto situacion di 
enseñansa na Aruba y con por mehora esaki. Nan a haya un 
contesta amplio riba tur nan preguntanan y a keda satisfecho 
cu tur informacion cu nan ricibi. 


Minister Endy Croes ta desea e studiantenan hopi exito cu nan 
estudio. 

Dialuna atardi, a tuma luga ceremonia oficial di traspaso 
di e monumento di Maria Convent, pa asina duna inicio na 
renobacion di e edificio. Na unda pronto lo ubica e facultad di 
SISSTEM di Universidad di Aruba. Minister Endy Croes tabata 
presente na e ocasion special aki, hunto cu colega Minister 
Evelyn Wever — Croes, Minister Xiomara Maduro, Minister 
Geoffrey Wever conhuntamente cu representantenan di 
UNDP, delegacion di Comision Europeo (virtual) y Universidad 
di Aruba. 


SISSTEM (Sustainable Island Solutions through Science, 
Technology, Engineering y Mathematics) na Universidad di 
Aruba, ta consisti di un programa di Bachelor's den STEM (cu 
a cuminsa na 2019), un programa di Master's y un programa di 
investigacion di PhD cu ta enfoca e.o. riba desaroyo sostenibel 
den Small Island Developing States (SIDS). E proyecto 
SISSTEM ta un facultad nobo na Universidad di Aruba pa 
ciencia, tecnologia, ingenieria y matematica. SISSTEM 
a wordo financia pa e Fondonan di Desaroyo Europeo y 
implementa pa UNDP den coordinacion cu Universdidad di 
Aruba y Universidad KU Leuven di Belgica. 


Minister Endy Croes a agrega, cu Tracy van der Biezen ta e 
prome graduado di e facultad di SISSTEM na Aruba. Tracy a 
gradua na juli 2022 y a caba e estudio di SISSTEM den 35 luna, 
cu ta dentro di e tempo nominal di 36 luna. Maria Convent, un 
monumento historico lo wordo renoba y converti den e facultad 
di SISSTEM, cu dos laboratorio y oficinanan pa Universidad 
di Aruba. E trabou di restauracion tin duracion di 1 aña y 
un contracto a wordo firma entre UNDP y ALBO Aruba N.V. 
pa completa e renobacion di Maria Convent. Concluyendo, 
Minister Endy Croes ta gradici tur colega Minister cu a haci 
esaki posibel, Universidad di Aruba cu a UNDP, Union Europeo 
y Monumentenfonds. 

ARUBA A RICIBI BISHITA DI 
FAMIA REAL 


E siman a habri cu e yegada tan spera di Famia Real. Aruba a 
sa di duna Famia Real un caluroso bon bini. Programa di e 
bishita di Famia Real a inicia cu un ceremonia yamando cada 
uno bon bini na Wilhelmina Park. Por a admira Rey Willem 
Alexander, Reina Maxima y Prinses Amalia saludando e 
personanan cu tabata presente. Prome Minister Evelyn 
Wever-Croes y demas mandatario presente tambe a presencia 
e bunita presentacionnan di canto y baile specialmente prepara 
pa e Famia Real. 


e REUNION FAMIA REAL CU CONSEHO DI MINISTER 

Rey Willem-Alexander, Reina Maxima y Prinses Amalia a reuni 
cu Conseho di Minister di Aruba, Gobernador y Secretario di 
Estado. Prome Minister a duna e Famia Real bon bini y gradici 
nan pa nan bishita. Despues a repasa e puntonan principal di 
maneho di Gobierno. Famia Real a mustra hopi interes y a haci 
hopi pregunta tocante e maneho y vision di Aruba. 


RESUMEN 
SIMAN 


Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 


e OBRA DI WATAPANA SIMBOLO 
DI E RESILIENCIA ARUBIANO 


SNA Sant + E obra cual ta baña den oro, a 
Nar "EG wordo traha pa Ciro Abath 

Sd kende ta un artista local cu ta 

== aplica diferente sorto di tecnica, 
að mayoria biaha e ta uza inspracion historico. E 

Ex tabata 30 afia meneer di scol y tin varios obra di 
arte di dje riba nos isla. Entre otro e obra di arte di 
brons riba Plaza Padu, airport y na Banco 
Central. E obra aki tawata un regalo presenta pa Gobierno di 
Aruba na Famia Real. 


e CULMINACION DI BISHITA DI FAMIA REAL 

Diamars 31 di januari tabata e di dos dia cu Rey 
Willem-Alexander, Reina Maxima y Prinses Amalia tabata na 
Aruba. Un dia cu a inicia cu caminta trempan den Parke 
Nacional Arikok y cu a culmina den un bunita celebracion 
cultural riba Plaza Padu special dedica na e Famia Real. 

RESUMEN 

PROME MINISTER, EVELYN WEVER-CROES 


e REUNION CU SINDICATONAN 

Prome Minister hunto cu coleganan Endy Croes y Rocco Tjon a 
reuni cu sindicatonan cu ta representa trahadonan di Gobierno 
riba diferente tema di preocupacion bou di e aparato publico. 
“Nos no a yega ainda caminda nos mester ta, pero nos ta riba 
bon caminda”. 


e PROME MINISTER DEN PARLAMENTO 
RIBA TOPICO ONDERLINGE REGELIUNG 


E? — 


A 


E siman aki Prome Minister tabata den Parlamento pa duna un 
splicacion amplio y contesta preguntanan tocante e acuerdo cu 
Aruba, Corsou, Sint Maarten y Hulanda a yega na dje 
recientemente cu ta haci cu COHO no lo wordo introduci. 
Manera a anuncia recientemente, e paisnan den Reino a yega 
na acuerdo den liñanan grandi cual ta haci cu COHO no lo 
wordo introduci mas y na su luga ta bin cu un “Onderlinge 
Regeling”. 


2023 aña DI 
DA A 
UNION Y POSITIVISMO! 4 
| ið | NA = 
MS o NA 


Gabinete wever-croes Ù 


e TERCER REUNION DI REAPERTURA DI FRONTERA CU 
VENEZUELA A TUMA LUGA 

Recientemente a tuma luga e di tres reunion tecnico tocante 
reapertura di fontera entre e paisnan den Reino y Venezuela 
desde cu a cera frontera na 2019. Conforme e declaracion 
mutuo cu previamente a keda acorda dia 13 di december 2022, 
e consultanan ta trata e reapertura gradual di e frontera 
maritimo y aereo. Aruba tabatin e oportunidad pa trece su 
exigencianan y condicionnan dilanti pa e reapertura di e 
frontera maritimo. Proximamente lo sigui trata y intercambia 
mas informacion pa percura pa institui e proceduranan di 
control y verificacionnan necesario. 


n A 
RTE 
sór È a 


* REPRESENTANTENAN DI NACIONNAN A REUNI CU 
CONSEHO DI MINISTER, GO'S Y NGO'S PA SONDIA CON 
NAN POR BRINDA NAN CONTRIBUCION NA PROGRESO DI 
PAIS ARUBA 

Ta prome biaha den historia di Aruba cu un delegacion asina 
grandi di Representantenan di organisacionnan di Nacionnan 
Uni ta di bishita di trabao na Aruba. E meta di nan bishita ta pa 
scucha kico ta e necesidadnan di pais Aruba y unda nan lo por 
asisti den implementacion di diferente proyecto. Na final di e 
reunionnan, nan lo presenta un rapport cu lo indica na unda nan 
lo duna asistencia, no solamente pa Aruba su recuperacion 
despues di Covid pero pa sali padilanti y crea progreso y 
bienestar pa henter Aruba. 


N 


Aña 2023 lo trece hopi cambio pa cada un di nos, y nan 
impacto riba cada un di nos lo ta fuerte. Sin embargo ban 
carga e positivismo cu tur e cambionan aki lo trece cosnan 
bon pa nos, lo crea e progreso y bienestar cu nos 
ciudadanonan merece. Aruba ta un pais bendiciona, y cu fe 
den nos Todopoderoso, nos mester carga e positivismo cu 
tin cosnan grandi nos dilanti. Nos actitud positivo, cu ta 
permiti nos mira ẹ solucion pa cada reto y oportunidad 
nobo den cada situacion. 


